Mi az a tanúsítvány-irányelv?
Minden Tanúsítványkiadó központ (CA) rendelkezik egy szabálykészlettel, ami megadja, milyen tanúsítványok létrehozására használható. Ezeket az irányelveket a CA tulajdonosa gyakran közzéteszi a weboldalain, és lehetőség van ezeket elektronikusan beágyazni a tanúsítványokba is. Amikor a számítógép sikeresen hitelesít egy tanúsítványt, biztonsággal feltételezheti, hogy a tanúsítványt aláíró CA szerint a tanúsítvány megfelel az érvényes irányelveknek. Ez abban az esetben igaz, ha ezt a CA-t megbízhatónak tekinti. Például igaznak tekintheti, hogy a tanúsítványban található e-mail-cím valóban a tanúsítvány digitális személyazonosságának tulajdonosáé.

Mi az a megbízhatósági irányelv?
A megbízhatósági irányelv egy szoftveres folyamat, amely megállapítja, hogyan értékelhető egy adott tanúsítvány (azaz mennyire eredeti). Nem minden tanúsítványt hoznak létre egyformán. Az egyes irányelvek különböző célokra készülnek, így eltérően értékelhetők. A megbízhatósági irányelv a felhasználási céljuk (például e-mailek aláírása vagy webes hitelesítés) alapján értékeli az egyes tanúsítványokat.